open-index/open-wikipedia-markdown huggingface dataset:
Kvernknurr

**Kvernknurr** eller **kvernknarr** er navn på vesener fra norsk folketro som lever i bekkene ved kvernhus og vannmøller. De har en stor kjeft og i «Kvernsagn» fra Norske Huldre-Eventyr og Folkesagn står det at «gapet var så digert at underkjeften var ved dørstokken og overkjeften ved dørbjelken». Denne kjeften kan de bite fast i møllehjulet med slik kraft at hjulet og melkverna stanser. De kan også holde fast i kvernkallen for å hindre kverna i å dreie i tillegg til å skrike og bråke for å skremme vekk de som arbeider med kverna.

I et sagn fra Norske Huldre-Eventyr og Folkesagn varmet en møller opp en gryte med tjære og bek. Da han konfronterte vesenet, kastet han gryta i kjeften på kvernknurren, og da forsvant den for aldri å komme tilbake.

Kvernknurr eller Kallknurr er et annet navn på Fossegrimen.

## Se også
*Overnaturlige vesener
*Bytting
*Deildegast
*Draug
*Fossegrim
*Hulder
*Kraken
*Nisse
*Nøkk
## Eksterne lenker
* Kvernsagn
* Kvernknurren 
* Kvernsegn
Norsk rødt fe

**Norsk rødt fe** er en norsk rase av storfe som gjerne blir forkortet **NRF**. NRF er den dominerende storferasen i Norge og står for mesteparten av all melk- og storfekjøttproduksjon i landet. Rasen ble etablert i 1935 da gamle norske raser som hedemarksfe ble krysset med Svensk röd och vit boskap (SRB) og finsk ayrshire (FAY). Også i dag tas disse rasene inn når de har aktuelle okser.

Siden 60-tallet har rasen vært dominerende i Norge. I avlsarbeidet har det ikke bare blitt fokusert på kjøtt- og melkemengde, men også på helse og fruktbarhet, noe som har ført til en bærekraftig rase. Tidlig ble det også tatt en beslutning om ikke å legge vekt på farge og utseende, noe som opprinnelig ble regnet som en kontroversiell beslutning. NRF-populasjonen er på vei til å bli en naturlig kollete rase. Dyra er vanligvis røde eller sorte med hvite avtegn (flekker).

Rasen opprettholdes og videreutvikles av avls- og seminorganisasjonen Geno, som eies av storfebøndene i Norge. Avlsarbeidet med NRF stambokføres av Kukontrollen, som er nasjonalt stambokregister. Blant annet har hver ku sitt eget helsekort der alle veterinærbehandlinger blir registrert. Fra 2016 vil avlen endres fra avkomsgransking til genomisk seleksjon.

NRF-sæd eksporteres til over 20 ulike land i verden.

## Se også
*Liste over kuraser

## Referanser


## Litteratur
*
*
* Risan, L. C. (2003) *Hva er ei ku? : Norsk rødt fe som teknovitenskap og naturkultur*. Oslo : Det historisk-filosofisk fakultet, Universitetet i Oslo Unipub.

## Eksterne lenker

* Geno
* ''Norsk, rød og internasjonal'', artikkel på forskning.no
* Om rasen på NordGen
Gabriel Agbonlahor

**Gabriel «Gabby» Agbonlahor** (født 13. oktober 1986) er en engelsk tidligere fotballspiller. 

Aston Villa er den eneste klubben han har hatt fast kontrakt med, men han har vært på lån til både Watford FC og Sheffield Wednesday i 2005.
Han scoret i sin debut for Aston Villa i Premier League den 18. mars 2006 borte mot Everton FC.

27. mars 2019 la han opp.

## Referanser


## Eksterne lenker
*
Shola Ameobi

**Foluwashola «Shola» Ameobi** (født 12. oktober 1981) er en engelsk-nigeriansk tidligere fotballspiller. 

Han flyttet fra Nigeria da han var fem år, og startet sin ungdomskarriere for Newcastle da han var 14 år gammel. Han er bror til Tomi Ameobi og Sammy Ameobi, som også er aktive fotballspillere.

Etter å ha vært i Newcastle Uniteds A-lagsstall i 14 år, bare avbrutt av et kort utlån til Stoke City i 2008, ble det 23. mai 2014 kunngjort at klubben ikke ville fornye kontrakten, og han ble tilgjengelig som Bosmanspiller.

I 2014 spilte han for den tyrkiske klubben Gaziantep Büyükşehir Belediyespor. Den 29. januar 2015 returnerte han til engelsk fotball, hvor han skrev under på en kontrakt med Crystal Palace FC ut 2014/2015-sesongen. Her ble han gjenforent med manager Alan Pardew, som også var hans tidligere manager i Newcastle.

## Landslagskarriere
Selv om Ameobi er født i Nigeria spilte han i tre år for det engelske U21-laget, hvor han skåret 7 mål i perioden 2000-2003. I 2009 uttrykte han så sin interesse for å spille for , og 14. november 2012 debuterte han som innbytter for sin tidligere lagkamerat i Newcasle, Obafemi Martins. 

Ameobi var også med Nigerias lag til fotball-VM 2014 i Brasil hvor han ble byttet inn i 2. omgang i to av kampene i de innledende rundene.

## Referanser


## Eksterne lenker
*
Hökarängen

**Hökarängen** er en bydel i Söderort i Stockholm kommune. Den ligger i bydelsområdet Farsta. Bydelen grenser til Gubbängen, Sköndal, Farsta og Fagersjö.

Bydelen ble opprettet i 1926 og omfattet da også Hökarängens gård, som har gitt navn til bydelen, med strand til Drevviken. Området ble hovedsakelig bebygd i perioden 1945&ndash;54. 

Opprinnelig skulle bydelen hete *Södra [[Gubbängen]]*, men man ombestemte seg. 

Fra 1. oktober 1950 begynte Stockholms tunnelbane å gå hit, og Hökarängen var endestasjon frem til 1958. 

Hökarängen var planlagt som et mønstersamfunn, inspirert av tysk funksjonalisme og engelsk hageby. Den var en av flere satelittbyer, dvs. småbyer i ring rundt en storby, kloss inntil en T-banestasjon, med åpne grøntområder mellom hver, slik at natur var lett tilgjengelig. Fremtidstro var tydelig i den opprinnelige utredningen med sine planer om landingsplasser for private småhelikoptere som man regnet med ville avløse bilen som fremtidens fremkomstmiddel. 1965-årgangen av det svenske *Tekniken idag* skildret flygende biler som noe som stod rett foran sitt gjennombrudd, på linje med romferder til Mars.

Midt i all optimismen rundt den vellykte svenske kombinasjonen av USA-kapitalisme og sovjetisk planøkonomi, utviklet Hökerängen seg likevel til et problemområde alt fra 1940-tallet, da noen flerfamiliehus ble ombygd til ettromshybler med felles toalett i kjelleren og uten sentralfyring. De tjente som overgangsboliger for hjemløse familier med sosiale problemer, men ordningen varte i 20 år, og etablerte fra starten en lokal slum i det påtenkte mønstersamfunnet, med fyll og kriminalitet. Hökerängen ble dermed tidlig synonym for sosiale problemer. Positive hendelser ble lokalisert til «Farsta», de negative til «Hökerängen», selv om de fant sted i samme gaten. 

Typisk ble mordet på «Kickan» Granell i juli 1965 omtalt som «Hökerängsmordet» (svensk Wikipedia: https://sv.wikipedia.org/wiki/H%C3%B6kar%C3%A4ngsmordet), enda det faktisk skjedde i det ellers fredelige Sköndal, middelklassedelen av Hökerängen, et rekkehusstrøk med dobbelt så høy husleie som boliger i Stockholm sentrum.

## Referanser


## Se også
*Hökarängen tunnelbanestasjon
Drevviken

**Drevviken** er en innsjø omtrent midt i Stockholms län, på sentrale Södertörn. Innsjøen har et areal på drøyt fem kvadratkilometer. 

Innsjøen Drevviken er i dag delt mellom kommunene Huddinge, Haninge, Tyresö og Stockholm.

## Referanser


## Eksterne lenker
* Drevviken-Långsjöns Fiskevårdsförening
Gubbängen

**Gubbängen** er en bydel i Söderort i Stockholm kommune. Den ligger i bydelsområdet Farsta. Bydelen grenser til Svedmyra, Tallkrogen, Gamla Enskede, Skarpnäcks Gård, Sköndal, Hökarängen, Fagersjö og Högdalen.

Stockholm by kjøpte eiendommen Gubbängen i 1908 av gårdbrukeren Albin Arvidsson, men man kom ikke i gang med boligbygging før i 1940-årene.

## Se også
*Gubbängen tunnelbanestasjon
Grimsta (Stockholm)

**Grimsta** er en bydel i Västerort i Stockholm. Den ligger i Hässelby-Vällingby bydelsområde. Bydelen grenser til Hässelby Strand, Hässelby Gård, Vällingby og Blackeberg, og har vanngrense til Lovön i Ekerö kommune.
Arpeggio

**Arpeggio** (forkortet *arp.*) er det musikkfaglige begrepet for en akkord der de enkelte tonene ikke slås an samtidig, men i hurtig rekkefølge, som en «brutt akkord».

*Arpeggio* stammer fra *arpa*, italiensk for harpe, og betyr omtrent «harpelignende, dvs. som spilt på ei harpe. Foruten for harpe er teknikken også vanlig i musikk for gitar og piano.

En arpeggiofigur kan noteres med eksakte noteverdier eller ved hjelp av en loddrett sikksakk-linje til venstre for akkorden.  

## Litteratur
*Heinrich Lindlar (red.): *Rororo-Musikhandbuch. In 2 Bänden.* Bind 1 av *Musiklehre und Musikleben* (= *rororo* 6167 *rororo-Handbuch*). Rowohlt, Reinbek bei Hamburg 1973, ISBN 3-499-16167-2, s.&nbsp;36f.
* Chuck Wayne, Ralph Patt: *Guitar arpeggio dictionary: A library of over 2000 arpeggios, Including a diagram projector and viewing screen, Showing 25 types of arpeggios.* H. Adler. 1965, s. 1–51.

## Eksterne lenker

* Noteksempel: ''Toccata Arpeggiata'' fra Johann Hieronymus Kapsbergers *Libro primo d'intavolatura di chitarrone*, Venezia 1604
Alan Partridge

**Alan Gordon Partridge** er en britisk rollefigur som har opptrådt i både radio- og TV-programmer på BBC. Partridge spilles av skuespilleren Steve Coogan. Han er bosatt i Norwich i England.

Partridge har blant annet figurert som leder av en militæraktig TV-quiz som kalles *Skirmish*. Partridge har morgenshow på Radio Norwich.

## Opptredener i media
### Radio og podcast

### TV og film

### Gjesteopptredener

### Bøker

### Veldedighet

### DVD

## Referanser


## Eksterne lenker
*
Historiker

En **historiker** er en person som jobber med faget historie; en som nedskriver og fortolker historien. Det har eksistert historikere i ulike sivilisasjoner i tusener av år.

For å bli historiker i moderne tid er det vanlig å studere historie ved et universitet e.l. til høyere nivå. Tittelen historiker er imidlertid ikke beskyttet, og man kan arbeide med historie uten å ha bakgrunn fra universitetsfaget historie, eller gjennom å opparbeide seg tilsvarende akademisk kompetanse uten formalisert utdannelse. Uttrykket blir også brukt om representanter for andre fag som arbeider med den historiske dimensjonen av sitt fag eller vitenskapshistorie mer allment, for eksempel jurister som arbeider med rettshistorie og medisinere som arbeider med medisinhistorie, som da gjerne betegnes eksempelvis rettshistorikere eller medisinhistorikere.

## Eksterne lenker
* 
* Utdanning.no sin yrkesbeskrivelse av historiker
Debout Congolais

**Debout Congolaise** er nasjonalsangen til Den demokratiske republikken Kongo. Teksten er ved Joseph Lutumba og musikken ved Simon-Pierre Boka.

## Originaltekst, uoversatt

## Referanser
Cebuano

**Cebuano**, også kjent som   **sugboanon**, er et  austronesisk språk som tales på Filippinene av omtrent 20 millioner filippinere. Cebuano er en undergruppe av språkfamilien **bisaya** (**visayan**, **binisayâ**). Språket henter sitt navn fra den filippinske øya Cebu, med det spanske suffikset **-ano**, som angir tilhørighet. Cebuano har fått som ISO 639-2 trebokstavskode *ceb*, men har ingen ISO 639-1 tobokstavskode. Cebuano er et tonespråk med begrensninger. 

Cebuano tales av innbyggerne av provinsene Cebu, Bohol, Negros Oriental, på de vest- og sørvendte deler av øya Leyte, og over store deler av Mindanao. Det tales også på noen få steder eller småøyer nær Samar. Frem til 1975 var det flere filippinene som talte cebuano som førstespråk fra barnsben enn dem som hadde tagalog som morsmål.

Noen dialekter av cebuano gir andre navn på språket. Folk på Bohol kaller ofte sitt talemål for *bol-anon* (også kalt *[[boholano]]*), mens cebuanotalende på Leyte kan kalle sin dialekt *kana*.

## Referanser
Hrafn Gunnlaugsson

**Hrafn Gunnlaugsson** (født 1948) er en islandsk filmregissør. Han er broren til skuespillerinnen Tinna Gunnlaugsdóttir.

## Utdanning
Gunnlaugsson er utdannet i teater og film fra Dramatiska institutet i Stockholm. Etter uteksaminering i 1973 gikk han to år på den svenske filmskolen. Før han gikk i gang med karrieren som forfatter, regissør og film skaper. I tillegg til film er han er kjent for sin poesi, skuespill og romaner.

## Vikingfilmer
Mest kjent er han for å ha laget vikingfilmene trilogien Ravnen flyr (1984), Ravnens skygge (1988) og Den hvite viking (1991).

Gunnlaugsson bruker karakterer som er utpreget primitive og spesielle i sin versjon av middelalderen i vikingfilmene.
*[[Hrafninn flýgur|Ravnen flyr]]*er rå, upolert og ekspressiv. Den blander den harde tilværelsen og møkkete forhold på en "autentisk" og uromantisk som var unikt blant datidens eventyrfilmer. Hevn motiv går igjen i filmene. Som i viking litteratur filmene løst er basert på operere man med en øye-for-et-øye mentalitet som styrer handlingen.
Alle vikingfilmene bruker gjentagende motiver som stein landskap, ild og blod. Andre kjennetrekk er det overnaturlige, brannstifting, hesteridning og dårlig vær.
Ideologisk preges filmene av kampen mellom hedensk tradisjon og kristendommen.

Islandsk sagalitteratur fra vikingtiden, som filmene er basert på, deler svært mange likhetstrekk med Samurai og Western historier.
Gunnlaugsson hentet inspirasjon fra Akira Kurosawa og Sergio Leone for å tilføye sine filmer et stilisert uttrykk og en  episk dimensjon. Karakterene i filmene har tvetydig moral, de verken helt gode eller helt onde.
Kampen mellom hedensk tradisjon og kristendommen preger også disse filmene.

Mellom 1973 og 1979 lagde han flere filmer for islandsk TV.

Hans tredje langfilm *Ravnen flyr* var den første islandske filmen (koprodusert med Sverige) som ble nominert i Filmfestivalen i Berlin.

Filmen *[[Fars hus|Óðal feðranna]]* er en av de tre mest sette Islandske filmer igjennom tidene

De senere år har Gunnlaugsson jobbet som programdirektør i islandsk TV men han fortsetter å interessere seg for å få den islandske sagaperioden filmatisert.

## Filmografi
* 1974 – *[[Áramótaskaup]]*
* 1975 – *[[Góða veislu gjöra skal]]*
* 1981 – *[[Fars hus|Óðal feðranna]]*
* 1982 – *[[Okkar á milli]]*
* 1984 – *[[Ravnen flyr]]*
* 1986 – *[[Bödeln och skökan]]*
* 1988 – *[[Ravnens skygge]]*
* 1991 – *[[Den hvite viking]]*
* 1992 – *[[Allt gott]]*
* 1993 – *[[Hin helgu vé]]*
* 1998 – *[[Þegar það gerist]]*
* 1999 – *[[Myrkrahöfðinginn|Mørkest høvding]]*
* 2000 – *[[Reykjavík í öðru ljósi]]*
* 2003 – *[[Opinberun Hannesar ]]*

## Referanser


## Eksterne lenker
* 
* Hrafn Gunnlaugsson
Hønefoss videregående skole

**Hønefoss videregående skole** befinner seg i Osloveien på sørsiden av Hønefoss i Ringerike kommune. Skolen har også ansvaret for undervisningen på Ringerike fengsel. Skolen er en kombinert videregående skole, og har programområdene elektro og datateknologi (inkludert datateknologi og elektronikk Vg2-3 med studiekompetanse og fordyping i realfag, samt Vg2 drone fra høsten 2023), teknologi- og industrifag, bygg- og anleggsfag, helse- og oppvekstfag (både normalløp og 4-årig løp med studiekompetanse), informasjonsteknologi og medieproduksjon, restaurant- og matfag, frisør, blomster, interiør og eksponeringsdesign, kunst, design og arkitektur (studieforberedende), medier og kommunikasjon (studieforberedende), kombinasjonsklasser for språklige minoriteter, studiespesialisering med hverdagslivstrening, allmennfaglig påbygning (også for de som har gjort ferdig fagbrev), samt at skolen har en rekke tilbud for voksne via Opus Ringerike. I tillegg har skolen landslinje for yrkessjåfør. Landslinja ligger på Risesletta (ca 1,5&nbsp;km nord for Hønefoss, retning Valdres).

5. januar 2015 flyttet skolen inn i helt nye lokaler på samme tomt som den gamle skolen stod i Osloveien.

Nåværende rektor er Torunn Mathisen.

## Bildegalleri

## Se også
* Ringerike videregående skole

## Eksterne lenker
* Skolens hjemmesider
Angelo Morbelli

**Angelo Morbelli** (født 1853 i Alessandria, død 1919 i Milano) var en italiensk kunstner.

## Referanser
Jan Hammer

**Jan Hammer** (født 17. april 1948 i Praha, i tidligere Tsjekkoslovakia) er en tsjekkisk komponist og musiker. Han er kjent for sangene «Miami Vice Theme» og «Crockett's Theme» (som også var med på lydsporet til dataspillet GTA: Vice City) fra TV-serien *[[Miami Vice]]* som ble sendt på 1980-tallet.

## Biografi
Jan Hammer ble født i Praha, hovedstaden i det tidligere Tsjekkoslovakia (i dag Tsjekkia). Hans mor var sangerinne, og faren var doktor.
Da Sovjetunionen invaderte Tsjekkoslovakia i 1968, flyttet han til USA og begynte på Berklee College of Music i Boston.

### ''Miami Vice''
I 1984 ble han tilbudt å lage musikken til *Miami Vice*. Dette takket han ja til, og i 1985 lå «Miami Vice Theme» på førsteplass på den amerikanske hitlisten. Her ble den liggende i tolv uker, solgte til fire platina og vant to Grammy Awards.

## Diskografi
Med *Mahavishnu Orchestra*:
* The Inner Mounting Flame (1971)
* Birds Of Fire (1972)
* Between Nothingness And Eternity (1973)
* The Lost Trident Sessions (recorded 1973, released 1999)

Solo:
* The First Seven Days (1975)
* Miami Vice (1985)
* Escape from Television (1987)
* Snapshots
* Beyond the Mind's Eye (1992)
* Drive
* Snapshots 1.2
* Miami Vice : The Complete Collection (2002)
* The Best of Miami Vice

Med Neal Schon:
* Untold Passion (1981)
* Here to Stay (1983)

Med *Jan Hammer Group*:
* Oh Yeah (1976)
* Melodies (1977)
* Jeff Beck Live With The Jan Hammer Group (1977)

## Referanser


## Litteratur
* Brigitte Tast, Hans-Jürgen Tast „be bop – Die Wilhelmshöhe rockt. Disco und Konzerte in der Hölle" Verlag Gebrüder Gerstenberg GmbH & Co. KG, Hildesheim, ISBN 978-3-8067-8589-0.

## Eksterne lenker
* 
* 
*
Sanksjon (sosial)

**Sanksjon (sosial)** er reaksjon på oppførsel. Normbrudd som blir oppdaget, blir møtt med sanksjoner fra omgivelsene. Sanksjoner kan defineres som moralske reaksjoner på oppførsel.

Strengt tatt finnes det både negative og positive sanksjoner: 
*negative sanksjoner er straff 
*positive sanksjoner er belønning

Imidlertid brukes ordet nesten utelukkende om negative sanksjoner. Generelt kan man si at brudd på uformelle normer *straffes*  med uformelle sanksjoner, mens brudd på formelle normer straffes med formelle sanksjoner. (fengsel, eller bøter).
14. serierunde i Premier League 2006/07

**14. serierunde i Premier League 2006/07** begynte med Charlton Athletic hjemme mot Everton FC lørdag 25. november. Runden ble avsluttet med storkampen mellom Manchester United mot Chelsea FC på Old Trafford den 26. november. Kampen mellom Watford FC og Blackburn Rovers ble utsatt. Kampen ble spilt 23. januar 2007

 

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Altenburg

**Altenburg** er en over 1000 år gammel by som ligger lengst øst i den tyske delstaten Thüringen, nær grensen til Sachsen og Sachsen-Anhalt.

Blant historiske personer med tilknytning til Altenburg står i første rekke keiser Fredrik Barbarossa. Han oppholdt seg ofte i byen og hadde stor innflytelse på dens utvikling. Senere var Altenburg residensby for hertugdømmet Sachsen-Altenburg.

Byens innbyggertall lå på det høyeste i 1981, med en befolkning på . Siden den gang har innbyggertallet blitt redusert med over 40 %, til  i 2019. Byen har et areal på 45,69&nbsp;km².

Den regionale flyplassen Leipzig-Altenburg lufthavn ligger 5&nbsp;km øst-sørøst for Altenburg (og 42&nbsp;km sør for Leipzig).

## Oppfinnelser
* Skat - Øst-Tyskt Kortspill
* Gumpert - Sportsbil

## Bilder

File:AltenburgRoteSpitzen02.jpg|Rote Spitzen (*de røde spirene*) er byens kjennemerke
File:Schloss Altenburg 02.JPG|Altenburg slott
File:Altenburger Rathaus.jpg|Rådhuset fra 1564 
File:Altenburg - train station 2009 (aka).jpg|Jernbanestasjonen fra 1878
File:Leipzig-Altenburg Airport-Terminal.jpg|Flyplassterminalen
File:Altenburg Inselzoo auf der Insel im Großen Teich Foto 2006 Wolfgang Pehlemann Wiesbaden PICT0306.jpg|Bro til øya med den zoologiske hagen


## Referanser


## Eksterne lenker
*
Paul Martin Dahlø

::*Se også lokalpolitikeren [[Paul Dahlø]] i Troms.*

**Paul Martin Dahlø** (1885–1967), vanligvis bare omtalt som **Paul Dahlø**, var en fisker og Arbeiderpartiet-politiker fra Daløya i Frøya. Han var stortingsrepresentant for Sør-Trøndelag i tre perioder 1945–1957, og ordfører i Sør-Frøya kommune 1934–47, avbrutt av krigen. 

Han hadde navigasjonseksamen fra sjømannsskolen i Trondheim 1910 og skippereksamen fra Kristiansund 1911. Han arbeidet som fisker 1899-1945, avbrutt av et år i utenriksfart 1910-1911. Fra 1912 eide han egen fiskebåt. 

Dahlø var kommunestyrerepresentant i Sør-Frøya kommune 1925–1955. Han var ordfører i Sør-Frøya 1934–47, avbrutt av krigen. Samtidig satt han i styret og var leder av Sør-Frøya Arbeiderparti. Dahlø hadde mange verv både i kommunepolitikken og i fiskeriorganisasjonene, blant annet som landsstyremedlem i Norges Fiskarlag 1945–51, styremedlem for Frøya fryseri 1947-1958, og 

Han var vararepresentant til Stortinget i tre perioder før han ble fast representant: 1928–1930, 1931–1933 og 1937-1945. Dahlø var hele tiden på Stortinget medlem av Sjøfarts- og fiskerikomiteen. I 1928 møtte han som varamann mens Johan Nygaardsvold var medlem av Hornsrud-regjeringen. Nygaardsvolds vararepresentant i perioden 1937–45 Nicolay Eggen døde i 1941, og Dahlø møtte derfor som stortingsrepresentant i juni 1945, fram til Johan Nygaardsvolds regjering gikk av 25. juni.

## Referanser


## Eksterne lenker
*
Østrungen

**Østrungen** er en innsjø sør i Selbu kommune i Trøndelag, nordvest for fjellet Bringen. Den har tilsig fra mindre elver i sør og øst, og utløp mot nordvest gjennom Brandelva til Storslindvatnet.

Innsjøen er regulert som magasin for Slind kraftverk.

Det går bilvei fram til Østrungen fra fylkesvei 973 ved Mosletta. Det går også veier rundt nesten hele vannet.

## Referanser
Meander

:*For å lese om *meander* som ornament i kunsten, se [[meanderbord]]*

**Meander** er en vid sving i et elveløp i flatt landskap. De oppstår som følge av vannets tendens til å renne i spiral når det renner langsomt og uhindret på svakt skrånende underlag. En elv som flyter gjennom en vid dal eller flat eng vil tendere til å følge og danne en meanderkurs ettersom den lagrer sedimenter og må svinge utenom disse, og får således et «slangemønster» eller gjentatte buete løp i konvekse og konkave linjer. Typisk for slike meanderelver er Mississippielven i USA. Et annet eksempel er Leiras meandere øst og nordøst for Lillestrøm som er lett å se ved innflyvning til Gardermoen sørfra. Eller Nidelva i Froland kommune.

En elvemeander blir dannet ettersom elven flyter raskere på utsiden av kanten av en liten kurve og saktere på innsiden av kurven. Avsetninger av sedimenter skjer på innsiden av kurven ettersom elven, som flyter sakte, ikke frakter sedimenter, men dytter dem foran seg. Der elva renner i sand kan den utvikle et meandermønster. I meanderløpet eroderer elva i yttersvingene og avsetter i materiale i innersvingene. På den måten flytter elveleiet seg fra side til side i dalbunnen.

Over tid kan slike meandere føre til at noen svinger går helt rundt og møter seg selv. Det vil da bli starten på en ny meander, samt at det tidligere elveløpet tetter seg til og danner en c-formet innsjø – kalt en kroksjø eller en meandersjø.

Mange steder i verden bygges demninger og diker for å hindre elver i å meandrere.

Betegnelsen er avledet fra en elv som ligger i dagens Tyrkia, men som antikkens grekere kalte Μαίανδρος, *Maiandros* (latin: *Maeander*); i dag er elvens tyrkiske navn *[[Büyük Menderes]]*.

## Se også
* Elv
* Kroksjø
* Våtmarksområde

## Referanser


## Eksterne lenker
*
Sunnmørsalpane Skiarena Fjellseter

**Sunnmørsalpane Skiarena Fjellsætra** er et skianlegg som ligger i Sykkylven kommune i Møre og Romsdal. Anlegget består av 5 skitrekk og flere nedfarter. I tillegg er der 10-talls kilometer med maskinlaget langrennsspor. I Fjellsæterstova er der servering av mat og drikke. I tillegg er det hytteutleie i området.
Anlegget ligger ikke langt unna turmål som Urfjellet, Langfjellet, Ausekaret, Hammersettindane og Borgundkollen og ca.  fra Ålesund.

## Se også
* Liste over norske alpinanlegg

## Eksterne lenker
* Sunnmørsalpane Skiarena Fjellseter
Deryck Whibley

**Deryck Jason Whibley** (født 1980), også kjent under artistnavnet **Bizzy D**, er en av medlemmene i det canadiske Punk-Rock bandet Sum 41. Det var han og kameraten Steve Jocz som først startet bandet. De var med i en lokal bandkonkurranse som var «41 days into summer», som de fikk navnet Sum 41 fra.

Deryck Whibley var tidligere sammen med Paris Hilton, og var gift med den canadiske sangeren Avril Lavigne, den 17. september 2009 ble det kunngjort at paret hadde blitt separert.

Han er vokalist, mens han tidligere spilte gitar sammen David Nizaam Bakhs. Etter at han sluttet i midten av 2006, har Deryck tatt seg av all gitarspilling på album, og brukt turnégitarist Thomas Thacker live.

Deryck har hentet mye inspirasjon fra punk-band fra blant annet California. Begynte å spille gitar som 14 åring, og har etterhvert blitt kjent over hele verden.

## Referanser


## Eksterne lenker
* 
* 
*
Tauris

**Tauris** (gresk: Ταυρίς, Ταυρίδα, latin: *Taurica*), også kjent som ***Cherson*** (i middelalderen) og **Korsun** (i slaviske skrifter), er et historisk navn på halvøya Krim, og en by og bystat der, fra antikken. Byen ble grunnlagt 422-21 f.Kr. av megarianere - greske kolonister fra Heraklea Pontika, en by på sydkysten av Svartehavet.
Cola di Rienzo

**Cola di Rienzo** (født 1313 i Roma, død 8. oktober 1354 i Roma) var en italiensk politisk leder i middelalderen. 

## Bakgrunn
Han var sønn av vertshusholderen Lorenzo Gabrini. Farens døpenavn ble forkortet til Rienzo, og hans eget, Nicola, ble forkortet til Cola.

Han tilbrakte sine tidligste år i den såkalte «pavenes by», Anagni, hvor han brukte mye tid på å studere de tidlige latinske skribenter, historikere, talere og poeter. Romas tidligere storhet inspirerte ham til å ønske å gjenopprette den makten Roma en gang hadde. Dette ble også styrket av ønsket om å hevne drapet på broren, som hadde blitt drept i et sammenstøt mellom adelsfamiliene Colonna og Orsini.

På denne tiden var Roma en skygge av sin tidligere storhet. Pest og malaria herjet, paven residerte i Avignon og mektige adelsfamilier som Colonna, Orsini og Frangipane sloss mot hverandre. Anarki rådet i den paveløse byen. 

## Rienzos opprør

Mot denne bakgrunnen trådte Cola di Rienzo fram på scenen med visjoner om å gjenopprette Romas tidligere storhet. Han så for seg at Italia ikke lenger skulle styres av pave, keiser eller adel, men av det romerske folket, som først lot seg rive med av hans revolusjonære budskap, som også indeholdt planer om en gjennomgripende endring av rettsvesen, forsvar og sosiale forhold. Første pinsedag 1347 gikk han og hans tilhengere i en prosesjon fra Sant'Angelo in Pescheria-kirken til Capitol. Her lot han seg velge til «folketribun», men kom umiddelbart i konflikt med de mektige adelsfamiliene. Han ble tvunget til å flykte til Praha, og dro noen år senere til Avignon. Paven utfordret ham til å konfrontere sine fiender i Roma.

Cola di Rienzo innførte i august 1354 en form for «folkelig diktatur», men til sist snudde også folket seg mot ham, og han ble drept på Capitol. Liket hans ble brent på et bål av  tistler, og asken spredt for alle vinder.

Cola di Rienzo ble ikke glemt. Vennen Petrarca skrev en lengre ode til ham, og senere opptrådte han i lord Byrons diktning, hvor han hylles som en statsmann med fremtidsperspektiver. Han er også hovedpersonen i Wagners opera *Rienzi*. Hans brev og korrespondanse ble utgitt i 1890.

## Referanser


## Eksterne lenker
*
Ålvund

**Ålvundfjord** er en bygd på indre Nordmøre, i Sunndal kommune. Bygden ligger innerst i Ålvundfjorden.

## Eksterne lenker
* Sunndal kommune
Orografisk tåke

**Orografisk tåke** (av gresk *oros*, «fjell») dannes når relativt fuktig luft presses over et skrånende underlag. Lufta avkjøles med stigende høyde, når duggpunktet, og tåka dannes.

Orografisk tåke dannes helst over svakt skrånende underlag og ved liten bevegelse i luftmassene; brattere stigning og større vindhastighet gir heller orografisk nedbør.
Antimakassar

**Antimakassar** (av gresk *anti* = mot og *macassar* = en planteolje fra Makassar på Sulawesi, eller Celebes) er en gammel betegnelse på et beskyttelsestrekk for øverste delen av en stol- eller sofarygg.

Før «Brylcreem» ble et populært hårfett, var makassarolje et vanlig middel for herrer for å holde håret på plass. Antimakassaren var en brodert eller heklet duk eller overkast som lett lot seg ta av og vaske, og skulle da beskytte det originale stoltrekket mot fettflekker. Ordet kom fra engelsk på 1870-tallet.

Også i dag har vi tilsvarende varetrekk, særlig brukt på kollektive transportmidler som buss, fly og tog.
Frostrøyk

**Frostrøyk** dannes når kald luft driver over varmere vannflate. Lufta tilføres vanndamp fra vannflata, når metning, og kondensasjon oppstår. Samtidig stiger lufta som er blitt tilført varme fra underlaget, og frostrøyken virvles opp i spiralforma bevegelser. I høyden fordamper kondensen på nytt i umetta luft, slik at frostrøyk sjelden når særlig høyt.

Frostrøyk er et vanlig fenomen over elver og innsjøer om høsten og tidlig på vinteren mens vannet ennå er relativt varmt. Frostrøyk (sjørøyk) er også vanlig i norske fjorder og langs kysten om vinteren, når kald luft fra land driver til havs.

Under spesielle forhold kan sjørøyk oppnå stor mektighet. Når svært kald luft fra isdekte områder i Arktis og Antarktis om vinteren blåser ut over åpent hav, med en temperaturforskjell på 20-30°C mellom luft og havoverflate, kan tåka bli svært tjukk og dekke store områder.

## Eksterne lenker
* http://www.yr.no/artikkel/nar-dannes-frostroyk_-1.12789859
* Om frostrøy, fra metlex.met.no
Fronttåke

**Fronttåke** er tåke som oppstår ved en varmfront eller (sjeldnere) en kaldfront, når varm luft løftes over kaldere luft. Hvis det dannes nedbør ved fronten, og den kalde lufta under er nær duggpunktet, kan det fordampe nok vann fra de fallende vanndråpene til at det dannes tåke. Tåka kan da danne et mer og mindre sammenhengende dekke fra bakken opp i skyene.
Liste over Mexicos presidenter

Dette er en liste over presidenter i Mexico. For tidsrommet før 1822, se liste over visekonger i Ny-Spania.

## Første meksikanske imperium (1822–1823)
Fra 1822 til 1823 var Mexico under keiser Agustín de Iturbide

## Mexicos presidenter i perioden (1824–1864)
I tidsrommet mellom Keiser Agustín de Iturbide sin abdikasjon og frem til Guadalupe Victoria tiltrådte som president, var det en periode hvor den utøvende makten ble holdt av en komité bestående av følgende personer: Pedro Celestino Negrete, José Mariano Michelena, Nicolás Bravo, Miguel Domínguez, Vicente Guerrero og Guadalupe Victoria.

## Mexicos presidenter under [[reformkrigen]] (1857–1861)

## Før regenttiden (1863–1864)

## Under regenttiden (1864–1867)

## Mexicos presidenter (1867–)

## Referanser


## Eksterne lenker
* 
*  ''Lista de gobernantes de México'' – Offisiell liste
Medkila skole

**Medkila skole** er en barneskole beliggende helt øverst i bydelen Medkila i Harstad. Skoleåret 2007–2008 var det 284 elever, fra 1. til 7. klassetrinn, og 31 lærere/assistenter. Rektor er Anja Storvoll Stenhaug.

## Eksterne lenker
* Skolens hjemmeside
Råcksta

**Råcksta** er en bydel i Västerort i Stockholm, i Hässelby-Vällingby bydelsområde i landskapet Uppland, Stockholms län i landsdelen Svealand. Den grenser til bydelene Grimsta, Vällingby, Nälsta, Flysta, Beckomberga, Norra Ängby og Blackeberg.
Fylkesvei 1726

**Fylkesvei 1726** går mellom Nybygda og Halset i Ringsaker kommune.

Frem til 2019 hadde veien betegnelsen fylkesvei 58 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Farstanäset

**Farstanäset** er en bydel i Söderort i Stockholm kommune. Den ligger i bydelsområdet Farsta. Bydelen har vanngrense i innsjøen Magelungen til bydelene Fagersjö og Farsta strand, og i sør grenser den til Mellansjö og Svartvik i Huddinge kommune. 

Farstanäset er en kupert halvøy/odde som stikker ut i Magelungen. Lengden er ca. 1500 meter og bredden opptil 470 meter. Bydelen er i dag ubebodd, men i perioden 1977&ndash;1981 bodde det inntil 9 personer her. Bebyggelsen består av noen campinghytter, foreningshytter og en stall. 

Farstanäset har ingen landforbindelse med resten av Stockholm, med bil må man kjøre til Huddinge kommune. Fra Farsta strand er det en 200 meter lang bro, Farstanäsbron.
METAR

**METAR** er et standardisert format for rapportering av værinformasjon. Forkortelsen kommer fra fransk «MÉTéorologie Aviation Regulière». En feilfortolkning av forkortelsen METAR er det engelske «METeorological Aerodrome Report». METAR brukes ofte om værrapporten for planlegging av en flyging enten som ruteflyging eller annen flyaktivitet.

METAR i betydningen værrapport fra flyplasser og andre værstasjoner sendes ut hver hele eller halve time. Ved plutselige værforandringer kan det sendes ut en METAR uavhengig av tidspunkt, som blir betegnet SPECI.

Formatet for METAR ble opprettet 1. januar 1968 og har gjennomgått mindre endringer mange ganger siden.

METAR og TAF er tilgjengelig på internett og på VOLMET kringkastingssendinger for flytrafikken på kortbølgen, for eksempel Shannon VOLMET. De sendes også på ATIS sendinger på flybåndet (VHF) fra hver enkelt større flyplass.

En vanlig METAR inneholder koder for sikt, vind, skyer, snø/regn, temperatur, duggpunkttemperatur og trykk.

## Eksempel på METAR

ENGM 292141Z 18014KT 9999 SCT010 BKN170 06/03 Q1017 TEMPO BKN012=

Linjen ovenfor er METAR for Oslo lufthavn, Gardermoen (ENGM) hentet kl. 23.30, 29. november 2006
* 292141Z betyr at været var registrert 29. november kl. 21.41 UTC.
* 18014KT betyr sønnavind (vind fra 180 grader) med 14&nbsp;knop ved bakken.
* 9999 betyr sikt lik eller bedre enn 10&nbsp;km (9999 meter).
* SCT010 betyr skyer mindre enn halve arealet, (*scattered*), 1000 fot over bakken.
* BKN170 betyr skyer mer enn halve arealet, (*broken*), i 17&nbsp;000 fot over bakken.
* 06/03 betyr temperatur 6 grader celsius og duggpunkt 3 grader celsius.
* Q1017 betyr trykknivå, QNH 1017&nbsp;hPa.
* TEMPO BKN012 er et værvarsel som forteller at det av og til i de neste 2 timene kan bli skydekke 5-7/8 deler av himmelen i 1200&nbsp;ft.
*

## TAF
**TAF** (*Terminal Aerodrome Forecast*) er det naturlige supplementet til METAR siden det er et værvarsel som gjelder noen få timer.

## Eksempel på TAF

ENGM 292000Z 292106 21010KT 9999 FEW010 BKN150 PROB30 TEMPO 2913/2915 BKN008=

Linjen ovenfor er TAF for Oslo lufthavn, Gardermoen (ENGM) hentet kl. 22.56 den 29. november 2006.
* 292000Z  betyr at den er utarbeidet 29. (november) kl. 20.00 UTC / (zulu).
* 292106   betyr at den gjelder 29.(november) fra kl. 21.00 til 0600 UTC.
* 9999     betyr sikt lik eller bedre enn eller lik 10&nbsp;km (9999 meter)
* FEW010   betyr spredte skyer 1000 fot over bakken.
* BKN150   betyr *broken 15 000 feet*, det vil si skyer som dekker mer enn halve arealet, men ikke er sammenhengende, 15 000 fot over bakken.
* PROB30   betyr at det følger en beskrivelse som er 30&nbsp;% sannsynlig.
* TEMPO 2913/2915  betyr at beskrivelsen gjelder tidsrommet 13.00 til 15.00 UTC.
* BKN008=  er beskrivelsen som betyr skyer mer enn halve aralet i 800 fots høyde over bakken.

## Referanser


## Eksterne lenker
* METAR. MetLex – Meteorologisk Leksikon
* METAR og TAF for mer enn 4000 flyplasser
Dominium Utrecht

**Dominium Utrecht** var navnet på et område Utrechts biskop overdro til Karl V i 1528. 

## Historie

Frem til overdragelsen var Utrecht et fyrstbispedømme, og fyrstbiskopens verdslige område kaltes Sticht. Dette området var inndelt i Nedersticht (rundt Utrecht) og det senere tilføyde området på den andre siden av elven IJssel, Oversticht. Disse to områdene var ikke knyttet til hverandre geografisk, naboene prøvet stadig å korrigere grensene til egen fordel og bispedømmet var ikke sterkt nok til å stoppe dette på en effektiv måte. 

Kriger mot grevskapet Holland og Gelderland, ved siden av borgernes krav om mer selvstyre og deres innbyrdes uroligheter (mellom «Lichtenbergerne» og «Lokhorsterne») førte etterhvert til at biskopens makt over disse to adskilte områdene ble så undergravd at biskop Henrik av Bayern i 1528 overdro den verdslige delen av ansvaret til keiser Karl V. Keiseren fikk dermed Dominiene Utrecht, Overijssel og Groningen som len, og dermed en del av De sytten nederlandske provinsene.

Dette området ble senere til de tre provinsene Utrecht, Overijssel og Groningen som var en del av Republikken de syv forente Nederlandene.

## Se også
*Sticht Utrecht
*Oversticht
*Nedersticht
Pascal Chimbonda

**Pascal Chimbonda** (født 21. februar 1979 i Les Abymes, Guadeloupe) er en fransk fotballspiller. Han spiller i forsvaret til den engelske klubben Doncaster.

Tidligere har han blant annet spilt for Le Havre, Bastia, Wigan, Tottenham Hotspur, Sunderland og Blackburn Rovers.

Han var med i s tropp til VM 2006, men fikk ikke spilletid. Han har hittil bare spilt én A-landskamp, som var en treningslandskamp mot Danmark den 31. mai 2006.

## Referanser


## Eksterne lenker
*
Tørketrommel

En **tørketrommel** er en husholdningsmaskin man finner i mange moderne hjem.
Den har som oppgave å tørke vått tøy, for eksempel tøy som nettopp har blitt vasket i en vaskemaskin.
Alternativer til tørketrommelen er å henge klærne til tørk.

## Forskjellige typer tørketromler
Det finnes mange forskjellige typer tørketromler, alle har sin egen virkemåte. Nedenfor følger virkemåten til de mest vanlige tørketrommeltypene.

### Virkemåten til en kondenstørketrommel
En kondenstørketrommel roterer det våte tøyet i en rund trommel mens den ventilerer tøyet med varm luft. Den varme luften får vannet i tøyet til å fordampe til fuktighet og fører denne fuktigheten med seg ned gjennom lofilteret til varmeveksleren som igjen kondenserer fuktigheten tilbake til væskeform.
Denne væsken, eller vannet om du vil, blir så ledet vanligvis via en pumpe opp til vannbeholderen eller ut gjennom en slange bak på maskinen.

### Virkemåten til en utluftningstørketrommel
En utluftningstørketrommel roterer det våte tøyet i en rund trommel mens den ventilerer tøyet med varm luft. Den varme luften får vannet i tøyet til å fordampe til fuktighet. Fuktigheten blir så blåst ut av maskinen, vanligvis med ett stort rundt fleksibelt rør.

## Historie
Den første tørketrommelen ble oppfunnet i 1799 av en franskmann som het Pochon. En annen variant der man hengte klærne i nærheten av en varmekilde ble patentert i USA 7. juni 1892. Elektriske tørketromler ble funnet opp på 1900-tallet.

## Se også
* Vrimaskin
* Tørkeskap
* Klesbrettemaskin
Notar

**Notar** (fra latin *notarius*, «stenograf, skriver») er person som i visse land (særlig i Mellom-Europa) har fått offentlig godkjenning til å utføre visse tjenester der store verdier er involvert, og som krever juridisk kompetanse innen sivilrett, og stor grad av upartiskhet.

Notarinstitusjonen kan spores tilbake til Romerriket, der den bredte seg fra Italia til Frankrike, Tyskland og Be-Ne-Lux-landene.

I hvert av landene som har en slik institusjon er det opprettet et visst antall notarstillinger som kan søkes, og besettes ved et statlig vedtak. I Nederland tildeles stillingene ved kongelig resolusjon.

Notarens oppgave er gjerne knyttet til fire ulike juridiske fagfelt, hvor han/hun i mange tilfeller har enerett til å utføre tjenestene:
* *Eiendomsrett:* – Eiendomsoverdragelser, skjøter, festekontrakter, servitutter og lignende
* *Arverett*; – Testamenter, booppgjør og lignende
* *Familierett:* – Særeie, farskapssaker, underholdsbidrag og mer
* *Forretningsrett:* – Selskapsdannelser, kontrakter, pantedokumenter og lignende

For å bli utnevnt til notar kreves juridisk embedseksamen fra de aktuelle fagfeltene, eller egen notar-utdannelse av master-grad, samt minst 3 års praksis fra notarvirksomhet. Notaren driver virksomheten på egen regning og risiko, og står økonomisk ansvarlig for de feil og forglemmelser han/ hun måtte begå i tjenesten.

I Norge ivaretar advokater – og når det gjelder omsetning av fast eiendom også  eiendomsmeglere – mange av de funksjoner en notar har.

## Se også
*Notarius publicus
*Advokat
*Eiendomsmegler
*Tinglysing

## Referanser
Dis

**Dis** er nedsatt sikt som skyldes høy luftfuktighet – ofte i kombinasjon med luftforurensning. Det er en gradvis overgang fra dis til tåke; i norsk meteorologisk terminologi er grensa for tåke satt ved sikt under 1000 m.

Det skilles ofte mellom to typer dis, tørrdis og tåkedis

## Eksterne lenker
*
Turntablism

**Turntablism** er et av de fire elementene i hiphop-kulturen. En **turntablist** (på norsk er betegnelsen **vinyl[[perkusjon]]ist** blitt brukt) bruker to platespillere (typisk Technics 1210) og en battle-mixer som sitt instrument. Han/hun lager «beats» og egne komposisjoner ved å mikse samples fra vinylplater, og arbeider oftest sammen med rappere.

Turntablister anser seg som oftest ikke som DJ-er som «spiller plater», men som musikere. Teknikker som «juggling», «scratching», «flares» og lignende brukes til å frembringe musikken.

Norges beste turntablist kåres i Norwegian Technics DMC.
Tjønnefoss kraftverk

**Tjønnefoss kraftverk**  er et vannkraftverk ved Tjønnefoss i Nissedal kommune i Telemark.

Nisserelven er oppdemmet ved Tjønnefossen og kraftverket utnytter fallet i fossen og demningen på totalt 18 meter. Kraftstasjonen ligger i friluft ved siden av elven.

Det er installert en francisturbin på 6 MW og midlere årsproduksjon er på 39 GWh.

Produksjonen startet i 1966. Verket er et av 15 verk i Arendalsvassdraget.

Kraftverket eies av Å Energi.

## Oppgradering 2025
Generator, turbin, inntak og flomluke skal rehabiliteres. Kontrollanlegget skal fornyes. Bygningen skal pusses opp. Arbeidet skal utføres fra april til oktober 2025, og vil koste 85 millioner kroner.

## Referanser


## Kilder
* 
* NVE vannkraftdatabase
* Å Energi: Våre kraftverk
Agustín I av Mexico

**Agustín Cosme Damián de Iturbide y Arámburu ** (1783–1824) var keiser i Mexico mellom 1822 og 1823. Iturbide var født i og hadde sin oppvekst i *Valladolid*, byen som nå heter Morelia i dagens mexicanske delstat Michoacán. Hans spanske foreldre kom til det som den gang var kolonien Ny-Spania like før han ble født.

## Referanser
Yazoo (elv)

:*For bandet, se: [[Yazoo (band)]]*

**Yazoo** er en elv i delstaten Mississippi i USA. Den ble gitt navnet til indianerstammen Yazoo, som levde i området, av den franske oppdageren La Salle i 1682. Betydningen er ukjent. Elva er 188 engelske miles lang. Den løper parallelt med Mississippi et stykke før Yazoo går inn i sistnevnte. Elven var viktig i den amerikanske borgerkrigen. Den første elektrisk detonerte undervannsminen ble brukt i elva i 1862, og senket panserskipet «USS Cairo».
Nisserdam kraftverk

**Nisserdam kraftverk**  er et  vannkraftverk ved utløpet av Nisser i Nissedal kommune i Telemark.

Kraftverket utnytter et fall på 5 meter og kraftstasjonen står inne i demningen som regulerer Nisser.

Samlet effekt fordelt på to turbiner er 2 MW og midlere årsproduksjon er på 12 GWh.

Produksjonen startet i 1985.

Verket er et av 15 verk i Arendalsvassdraget. Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk

## Eksterne lenker
* Bilder fra Arendal Fossekompani ved Aust-Agder kulturhistoriske senter
Tubfrim

**Tubfrim** var en veldedig stiftelse som var i drift fra 1928 til sommeren 2023. Stiftelsen ble opprettet på Nesbyen i Buskerud i 1928 som *Tuberkulosearbeidets Frimerkeforretning*. Initiativet til opprettelsen kom fra postmester Ditlef Frantzen, og formålet var å samle og omsette brukte frimerker til tuberkulosearbeid blant barn i Norge. 

Det ble senere Nasjonalforeningen for folkehelsen som overtok Tubfrim og fordelte overskuddet. Overskuddet skulle i henhold til vedtektene deles i to deler; den ene delen skulle gå til bekjempelse av tuberkulose, mens den andre delen skulle brukes til trivselsfremmende tiltak for funksjonshemmede barn og unge i Norge. Overskuddet i 1929 var på 1500 kr, mens det i 2005 var på 550 000 kr. I 2005 mottok 50 foreninger, grupper og lag bidrag i henhold til vedtektene.

Mot slutten av 1900-tallet og utover på 2000-tallet ble innsamlingen av frimerker supplert med andre samleobjekter, deriblant telekort.

Tubfrim mottok de siste årene vel 10 prosent av alle frimerkene som ble brukt i Norge, men fordi det ble sendt stadig færre brev ble tilfanget av frimerker stadig dårligere. I oktober 2022 vedtok Nasjonalforeningen for folkehelsen å legge ned Tubfrim, med endelig opphør sommeren 2023.

Fra 1.1.23 ble det inngått avtale mellom TUBFRIM og Skanfil Auksjoner AS om videreføring av TUBFRIMs innsamlingsvirksomhet til inntekt for TUBFRIM-fondet og derved til glede for mange gode tiltak for barn og unge gjennom Nasjonalforeningen for folkehelsen. Frimerker og alt av filateli, postkort og mynter/sedler sendes direkte pr. post til Skanfil Auksjoner AS, «TUBFRIM-fondet».

## Referanser


## Eksterne lenker
* 
*
Charlotte av Belgia

**Marie Charlotte Amélie Augustine Victoire Clémentine Léopoldine de Saxe-Coburg** (født 7. juni 1840, død 19. januar 1927) (også kjent som **Charlotte av Belgia** og som **Carlota de México**) var en belgisk prinsesse og keiserinne av Mexico.

Hun var datter av Leopold I av Belgia. Den 27. juli 1857 giftet hun seg med Maximilian av Østerrike. Charlotte ble med Maximilian til Mexico der han av Napoleon III ble utnevnt som keiser av Mexico. Charlotte var keiserinne i Mexico mellom 1864 og 1867. Da hennes mann ble skutt av meksikanske opprørere 19. juni 1867, ble keiserinnen sinnssyk av sorg og fortvilelse. De siste 50 årene av sitt liv levde hun derfor bokstavelig talt i «sin egen verden».

## Referanser
Berlifoss kraftverk

**Berlifoss kraftverk** er et vannkraftverk ved foten av Øyfjellet i Nissedal kommune i Telemark.

Kraftverket utnytter et fall på 29 meter i Fyreselva, like før elven renner ut i Nidelva. Vannet føres i en 545 meter lang tunnel fra inntaket ved Kjellarfoss. Det er installert en turbin på 9 MW, og midlere årsproduksjon er på 50 GWh.

Produksjonen ved kraftverket startet i 1958. Verket er et av 15 verk i Arendalsvassdraget.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Housay

**Housay** (norrønt: *Húsey*, «Husøy»), også kjent som West Isle («Vestøy») er en den største av tre øyer som utgjør Out Skerries, som er det østligste punktet i Shetland i Skottland. En veibro knytter Housay til naboøya Bruray, hvor havnen og flystripen ligger. Øya har en befolkning på rundt 50 innbyggere.

## Geografi og geologi
Housay har den mest komplekse geologien til Out Skerries, med granitt i Mio Ness helt i sørvest, kalkstein på sørkysten og store konsentrasjoner av gneis og skifer.

Øya Housay består av flere tynne nes, hvor den største peker mot sørvest, og over 1,6 km lang. Mot nord strekker en annen odde seg, og svinger deretter mot sørvest, løper parallelt med den største, og atskilt av West Voe. Det er også noen havgrotter i sør, og Da Steig, som forbinder øya med Mio Ness, er en som har kollapset. Øya er atskilt fra Bruray med North Mouth og South Mouth.

Øya lider tidvis av vannmangel. Det er lite torv på Out Skerries, så beboerne har fått rett til å kutte den på Whalsay.

## Historie

Det store antallet norrøne stedsnavn på øya tyder på at den har vært bebodd siden norrøn tid, fra rundt 800-tallet, om ikke tidligere. 

Oppdagelsen av gull- og sølvmynter på 1960-tallet utenfor Mio Ness førte til lokaliseringen av tre skipsvrak, blant annet fregatten «De Leifde», 50 m lang, 13 m bredt, og veide rundt 2 tonn, fra Det nederlandske ostindiske kompani under kommando av Meikens Barend og med mannskap på 300. Skipet hadde en last med rikdommer, oppgitt til å være rundt 227 000 gulden og 1800 sølv- og gulldukater. Etter at en storm traff skipet den 7. november 1711, gikk det på grunn og sank utenfor Housay, med kun én overlevende av hele mannskapet. Denne personen, hvis navn er ukjent, overnattet hos en lokal familie i omtrent et år før han kom seg fra øya.

Omtrent 2000 gylden ble berget av de lokale innbyggerne i løpet av året etter skipets forlis. I august 1965 drev en gruppe dykkere undersøkelser utenfor Housay og fant en rekke nederlandske mynter. I 1968 ble restene av vraket oppdaget på den sørligste spissen av øya. De ligger i en kløft kalt Dregging Geos på Mio Ness-halvøya.

Øyas befolkning toppet seg i 1891 med nesten nitti mennesker, siden har antallet minsket sakte. Det var 71 i 1961, 63 i 1971, 49 i 1981, deretter en liten i økning il 58 i 1991, men mellom 2001 og 2011 synes folketallet å ha holdt seg stabilt på rundt 50 personer.

## Infrastruktur
Housay har et postkontor, en av to butikker på Out Skerrie, foruten en kirke og et samfunnshus. Broen Skerries Bridge ble bygget i 1957 for å gi en fast forbindelse fra Bruray til den nærliggende og større øya Housay.

## Referanser


## Eksterne lenker
*